Eitavas mõttes tähendab hoidumine mitteantu võtmisest enamat kui mittevarastamine. See eeldab, et soovitu saamiseks ei tohiks me mingil viisil manipuleerida teistega - mängides nende himudel või hirmudel; kasutades nende süü- või kahjutunnet, et suruda neid nurka; rakendades oma võimu või autoriteeti; ekspluateerides nende  nõrkusi või lihtsalt vedades neid ninapidi. Nagu anda saab paljut, millel pole materiaalset väärtust, nii saab ka võtta mitteantut, esitades nõudmisi teiste inimeste aja, energia või tunnete suhtes. Sageli võib neist kaudsetest võtmise vormidest olla rohkem kahju kui lihtsast varastamisest.